หุ้นภาคเช้าปิดบวกเกือบ 7 จุด
ตลาดหุ้นช่วงเช้าวันนี้ดัชนีปิดที่ 795.44 จุด เพิ่มขึ้น 6.64 จุด (+0.84%) มูลค่าการซื้อขาย 16,236.22ล้านบาท
31 มี.ค. 2553

ตลาดหุ้นช่วงเช้าวันนี้ดัชนีปิดที่ 795.44 จุด เพิ่มขึ้น 6.64 จุด (+0.84%) มูลค่าการซื้อขาย 16,236.22ล้านบาท 
นักวิเคราะห์ เปิดเผยว่า ช่วงเช้าดัชนีอยู่ในกรอบขึ้นต่อและสลับปรับฐานจากแรงขายทำกำไรเป็นระยะๆ โดยสามารถขึ้นไปตะระดับสูงสุดที่799.06 จุด ซึ่งไม่สามารถผ่านแนวต้านสำคัญที่ 800 จุดได้ ขณะที่แตะจุดต่ำสุดที่ 791.20 จุด
สำหรับปัจจัยที่ทำให้ตลาดหุ้นเพิ่มขึ้นนั้นเพราะกระแสเม็ดเงินต่างชาติยังไหลเข้าภูมิภาคเอเชียต่อเนื่องและเป็นการซื้อจากนักลงทุนต่างชาติทุกตลาด ประกอบกับตัวเลขดัชนีความเชื่อมั่นของผู้บริโภคและที่พักอาศัยของสหรัฐก็ออกมาดี อักทั้งเศรษฐกิจไทยก็มีแนวโน้มแข็งแกร่งมากขึ้นเพราะจาการประชุมคณะกรรมการนโยบายการเงิน (กนง.) ของธนาคารแห่งประเทศไทย (ธปท.) ก็มีการปรับคาดการณ์อัตราการขยายตัวเศรษฐกิจ (จีดีพี) เพิ่มขึ้น
อย่างไรก็ดี ตลาดหุ้นช่วงบ่ายมีทิศทางเดียวกับช่วงเช้า ที่สามารถขึ้นต่อได้แต่อาจจะไม่หวือหวาเท่าวานนี้ เพราะต้องเจอสลับแรงขายทำกำไรจากการทำกำไรก่อนปิดงบไตรมาส 1 (วินโดรส์ เดรสซิง) และปัจจัยลบการเมืองที่จะมีการนัดรวมพลชุมนุมใหญ่อีกครั้งในเสาร์ที่ 3 เม.ย. นี้
โดยหลักทรัพย์ที่มีปริมาณการซื้อขายสูงสุด 5 อันดับแรกยังอยู่ในกลุ่มพลังงานและธนาคารพาณิชย์
PTT        มูลค่าการซื้อขาย 2,336 ล้านบาท ปิดที่ 263.00 บาท เพิ่มขึ้น 8.00 บาท 
BANPU    มูลค่าการซื้อขาย 1,025 ล้านบาท  ปิดที่ 614.00 บาท เพิ่มขึ้น 4.00 บาท
PTTAR     มูลค่าการซื้อขาย 1,003 ล้านบาท  ปิดที่ 29.50 บาท เพิ่มขึ้น 0.25 บาท 
PTTEP      มูลค่าการซื้อขาย   927 ล้านบาท  ปิดที่ 149.50 บาท เพิ่มขึ้น 1.50 บาท 
KTB         มูลค่าการซื้อขาย   879ล้านบาท ปิดที่ 12.30 บาท เพิ่มขึ้น 0.50 บาท